  Виталий Пронин Россилэсь данзэ утизы шаерысьтымы 3 спортсменъёс: защитник Иван Кузнецов, нападающий Максим Кузьминых но капка возьмась Андрей Касаткин.Америкаысь Баффало городын ортчиз следж-хоккеен шудонъя дуннелэн чемпионатэз. Россилэн командаез та ӵошатсконын туй медаль утӥз. Россилэсь данзэ утизы шаерысьтымы 3 спортсменъёс: защитник Иван Кузнецов, нападающий Максим Кузьминых но капка возьмась Андрей Касаткин. Спортсменъёс сяна, чемпионатэ пыриськиз Удмуртиысь тренер-техник Илгам Авзалов. Толон ӝыт соосты сӥё-дано пумитазы Ижысь аэропортын. Пусйыны кулэ, Максим но Андрей понна та нырысетӥез бадӟым ӵошатскон вал. Шудон дыръя Касаткин ас капказэ умой утиз, одӥг гол но пыртыны ӧз лэзьы. Та чемпионат бере шаерысьтымы следж-хоккеистъёс пӧлысь тужгес нимо-даноез луиз Иван Кузнецов. Солэн табере Паралимпиадаысь 1 азвесь но дуннелэн чемпионатысьтыз 2 туй медальёсыз вань. Валентина Емельянова Туспуктэм: sportturizm.udmurt.ru   